OpenLLM-France/wikimedia huggingface dataset:
# Dia Internacional de la Dansa

El Dia Internacional de la Dansa (DID) se celebra mundialment cada 29 d'abril. El Comitè Internacional de Dansa de la UNESCO proposà aquesta data per commemorar el naixement de Jean-Georges Noverre (29 d'abril de 1727), considerat el pare del ballet modern. Cada any el DID converteix la Dansa en la gran protagonista, reconeixent i recolzant l'esforç constant de totes aquelles persones que es dediquen a la Dansa. El DID també és una festa on compartir la passió per la Dansa en tota la seva diversitat i una ocasió per a acostar-la a la ciutadania.
Cada any, des del 1989, l'Associació de Professionals de la Dansa de Catalunya (APdC) se suma a aquesta celebració amb un seguit d'actes que volen recollir tota la diversitat de la Dansa, reconèixer l'esforç constant dels seus professionals i acostar aquest art a la ciutadania, a més de difondre les altres activitats que tenen lloc arreu de Catalunya amb motiu d'aquesta celebració.

## Referències

* ↑ Dia de la Dansa 2014, dossier Generalitat de Catalunya
* ↑ «Centenars de persones ballaran conjuntament en homenatge a Joan Serra, mestre de la Dansa tradicional catalana». Generalitat de Catalunya, 24-04-2014 [Consulta: 3 maig 2014]. Arxivat 3 de maig 2014 a Wayback Machine. «Còpia arxivada». Arxivat de l'original el 2014-05-03. [Consulta: 3 maig 2014].
# Reirós

Reirós, Riurós o Roirós (Riuros en francès) és un llogaret de la comuna rossellonesa d'Oms, a la Catalunya del Nord.
Està situat al sud del municipi, a 320 m. d'altura, als peus del Serrat de Reirós, en un indret que domina la vall del Tec per dessobre i al nord de Ceret.
És un llogaret sense comunicació per carretera departamental, però hi menen bones pistes des de Ceret, Reiners i Oms.
Documentat ja el 930 (villares Rovorosos) i el 988 (locum Roveroso), havia depès de Ceret. Hi tenien alous el monestir de Santa Maria de Ripoll i l'església de Santa Eulàlia d'Elna.

## Bibliografia

* Becat, Joan. «104 - Oms». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Oms». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Coromines, Joan. «Oms». A: Onomasticon Cataloniae: Els noms de lloc i noms de persona de totes les terres de llengua catalana. Barcelona: Curial Edicions Catalanes i la Caixa, 1996 (Onomasticon Cataloniae, VI O-Sai). ISBN 84-7256-852-0. .

## Referències

* ↑ «El poblet de Reirós en els ortofotomapes de l'IGN». Arxivat de l'original el 2016-03-05. [Consulta: 5 març 2016].
# Gjerdingenita-Mn

La gjerdingenita-Mn és un mineral de la classe dels silicats, que pertany al grup de la kuzmenkoïta. Rep el nom de Gjerdingen, a Noruega, la seva localitat tipus, i pel catió dominant (manganès, Mn) al lloc D de l'estructura, segons la nomenclatura del supergrup de la labuntsovita.

## Característiques

La gjerdingenita-Mn és un silicat de fórmula química K₂Mn$^{2+}$(Nb,Ti)₄(Si₄O₁₂)₂(O,OH)₄·6H₂O. Va ser aprovada com a espècie vàlida per l'Associació Mineralògica Internacional l'any 2003, i la primera publicació data del 2004. Cristal·litza en el sistema monoclínic. La seva duresa a l'escala de Mohs és 5.
Segons la classificació de Nickel-Strunz, pertany a «09.CE - Ciclosilicats amb enllaços senzills de 4 [Si₄O₁₂]$^8$- (vierer-Einfachringe), sense anions complexos aïllats» juntament amb els següents minerals: papagoïta, verplanckita, baotita, nagashimalita, taramel·lita, titantaramel·lita, barioortojoaquinita, byelorussita-(Ce), joaquinita-(Ce), ortojoaquinita-(Ce), estronciojoaquinita, estroncioortojoaquinita, ortojoaquinita-(La), labuntsovita-Mn, nenadkevichita, lemmleinita-K, korobitsynita, kuzmenkoïta-Mn, vuoriyarvita-K, tsepinita-Na, karupmøllerita-Ca, labuntsovita-Mg, labuntsovita-Fe, lemmleinita-Ba, gjerdingenita-Fe, neskevaaraïta-Fe, tsepinita-K, paratsepinita-Ba, tsepinita-Ca, alsakharovita-Zn, lepkhenelmita-Zn, tsepinita-Sr, paratsepinita-Na, paralabuntsovita-Mg, gjerdingenita-Ca, gjerdingenita-Na, gutkovaïta-Mn, kuzmenkoïta-Zn, organovaïta-Mn, organovaïta-Zn, parakuzmenkoïta-Fe, burovaïta-Ca, komarovita i natrokomarovita.

## Formació i jaciments

Va ser descoberta a Gjerdingen, dins el municipi de Lunner, que perrtany al comtat d'Oppland (Noruega). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Gjerdingenite-Mn» (en anglès). Mindat. [Consulta: 6 gener 2020].
# Neolamprologus christyi

Neolamprologus christyi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 13,7 cm de longitud total.

## Distribució geogràfica

És un endemisme del llac Tanganyika (Àfrica oriental)

## Referències

* 1 2 «Neolamprologus christyi» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. (1998): Tanganyikan cichlids in their natural habitat. Cichlid Press.
* Maréchal, C. i M. Poll, 1991. Neolamprologus. p. 274-294. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Esse

«Esse» té aquests significats:
* Esse (Charente), municipi al departament de la Charanta (regió de Nova Aquitània, França)
* Essé, municipi al departament d'Ille i Vilaine (regió de Bretanya, França)
* Esse-Khaia, possiólok de la República de Sakhà, a Rússia
* Daihatsu Esse, automòbil lleuger o kei car produït pel fabricant d'automòbils japonès Daihatsu
# Partit Comunista Unit d'Armènia

El Partit Comunista Unit d'Armènia (armeni: Հայաստանի Միավորված Կոմունիստական Կուսակցության, Hayastani Miatsial Komunistakan Kusaktsutyun) és un partit polític comunista a Armènia. Es va constituir el 7 de juliol de 2003 per la fusió del Partit Comunista Renovat d'Armènia, el Partit Comunista dels Treballadors d'Armènia, la Unió de Treballadors Armenis, el Partit Marxista d'Armènia i el Partit dels Intel·lectuals.
El PCUA va celebrar el seu primer congrés el 25 de març de 2004. Yuri Manoukian va ser escollit primer secretari del partit. La reunió va suposar l'elecció d'un Comitè Central de 77 membres i un Politburó de 17 membres.
El partit es considera un "partit constructiu d'oposició". Té vincles més estrets amb el govern que el principal Partit Comunista Armeni i no s'uneix als fronts de l'oposició. Va estendre el seu suport a l'exitosa candidatura presidencial del ministre de Defensa Serzh Sargsyan.
Forma part del Partit Comunista de la Unió Soviètica (2001).

## Vegeu també

* Partit Comunista Armeni
* Partit Comunista de la Unió Soviètica (2001)

## Referències

* ↑ «Caucasus Report: May 30, 2005». Radio Free Europe / Radio Liberty, 30-05-2005. Arxivat de l'original el 2016-03-06.
# Javier Fernández Gutiérrez

Javier Fernández Gutiérrez (Madrid, 1958) és un director artístic de cinema espanyol. Ha estat quatre vegades candidat al Goya a la millor direcció artística. Va treballar com a director artístic d'algunes pel·lícules de Pedro Almodóvar com La ley del deseo (1987) i Kika (1993), i en altres com Baton Rouge (1988) i Perdona bonita, pero Lucas me quería a mí (1996). També treballà per a sèries de televisió com Delirios de amor (1989), Entre naranjos (1998), Quítate tú pa' ponerme yo (1998), ¡Ala... Dina! (2000) Manolo & Benito Corporeision (2006), Vida loca (2011), Las aventuras del capitán Alatriste (2013) i El hombre de tu vida (2016).
Ha estat nominat al Goya a la millor direcció artística el 1993 per Kika (amb Alain Bainée), el 1995 per La leyenda de Balthasar el castrado, el 2001 per Sin noticias de Dios i el 2017 per Oro. També ha treballat a les pel·lícules La blanca paloma (1989), Demasiado corazón (1992), El camino de los ingleses (2006), Los años desnudos (Clasificada S) (2008) i La voz dormida (2011).

## Referències

* ↑ Kika al web dels Premis Goya
* ↑ La leyenda de Balthasar el castrado al web dels Premis Goya
* ↑ Sin noticias de Dios al web dels Premis Goya
* ↑ Oro al web dels Premis Goya
# Refinament d'àudio

El refinament d'àudio (més conegut com Audio Sweetening) és com s'anomena al procés de postproducció i edició del so d'un programa després de la producció d'estudi.
Actualment es fa digitalment, però originàriament va ser creat per casos en els que s'efectuaven grans treballs de muntatge amb cintes de vídeo.
Amb el refinament d'àudio s'eliminen els sons no desitjats, els sorolls bruts s'eliminen i s'apliquen una sèrie de filtres per augmentar la gamma baixa i alta; fent servir simuladors de tubs per corregir sons corromputs. També permetia afegir eco, reverberació o compressió i expansió per ajudar a millorar quelcom audible.

## Realització

El refinament d'àudio es pot dur a terme a diferents nivells:
* Material addicional: Permet afegir material d'àudio extra a quelcom ja muntat, per exemple: música pels rètols, algun comentari...
* Correccions: Millora el so d'una escena. Es pot, per exemple, reajustar les variacions de volum de les veus dels oradors. Mitjançant un curós filtratge es pot reduir la parla xiulant, els brunzits, retombs, sorolls de ventilació...
* Realçament: Modificació de la qualitat del so per obtenir un major realisme o un efecte dramàtic; per exemple, afegint reverbació o modificant les qualitats tonals (equalització)
* Mescla: Ajustament dels nivells de volum relatius de les pistes d'efectes i música per adequar-los al diàleg i l'acció
* Continuïtat: Comprovació dels nivells de so, equilibri... no s'acusen diferències entre una presa i la següent quan s'han unit en el procés de muntatge.
* Ponts: Addició de ponts d'efectes o de música entre les preses. Pot usar-se una pista comú durant tota una seqüència per assegurar una continuïtat en els nivells dels sons de fons sense produir salts o canvis en la qualitat. Pot atenuar-se quan serveix de fons al diàleg i realçar-se durant l'acció
* Efectes addicionals: Poden afegir-se efectes sonors adequats durant el refinament d'àudio un cop s'hagin introduït efectes de vídeo a l'estudi. (Per exemple: explosions, desintegracions, raigs làser)
* Regravacions: Substitució de seccions de la banda de so que no siguin satisfactòries, que s'hagin pogut espatllar, com a conseqüència del pas de vehicles, sorolls de fons...

## Bibliografia

* G. Millerson, (1990), Tecnicas de realización y producción en televisión. Focal Press
# Delga

La delga és cadascuna de les làmines, generalment de coure, aïllades les unes de les altres i connectades al seu torn als terminals de cadascuna de les bobines giratòries del rotor d'una màquina elèctrica o motor com motors, generadors, alternadors, etc...
Es fan servir doncs en les màquines elèctriques tant de corrent altern com de corrent continu, siguin aquestes generadors o motors per a establir una connexió elèctrica entre la part fixa o estator i les bobines de la part mòbil o rotor, el que es realitza mitjançant un element anomenat col·lector.

## Col·lector i escombretes

El col·lector consta d'un cilindre, concèntric a l'eix de gir i aïllat elèctricament d'aquest, format per una sèrie de làmines de coure que són les esmentades delgues. Per establir la connexió, es disposen uns blocs de carbó, anomenats escombretes, que mitjançant un ressort fan pressió sobre les delgues i condueixen l'electricitat cap a les bobines giratòries.

## Vegeu també

* Motor pas a pas
* Motor de corrent altern

## Referències

* ↑ Delga a Optimot
* ↑ escombretes a Optimot

## Enllaços externs

* http://www.irvinsystems.com/?p=3201 Arxivat 2016-04-02 a Wayback Machine.
# Referèndum eslovè sobre el Codi Familiar de 2012

Un referèndum va tindre lloc a Eslovènia el 25 de març de 2012 amb el nou codi familiar aprovat per la coalició llavors governant liderada per Borut Pahor. El codi va ser rebutjat amb 54,55% pels votants en contra de la llei.

## Rerefons

El projecte de llei de Codi Familiar aprovat pel govern de Borut Pahor, que va ampliar les unions registrades entre persones del mateix sexe ja existents per tindre tots els drets de les parelles casades, a excepció de l'adopció (excloent l'adopció de fillastre). La llei també va ampliar les disposicions que protegeixen els drets dels xiquets, com ara prohibir el càstig corporal i l'establiment del defensor del poble per xiquets. Un grup conservador "Iniciativa Civil per la Família i els Drets dels Infants" que s'oposava a les unions entre persones del mateix sexe va reunir les firmes necessàries per forçar un referèndum sobre la llei.

## Referències

* ↑ Family Law Referendum Signatures Filed Arxivat 2013-12-03 a Wayback Machine., STA
# Garden City (Missouri)

Garden City és una població dels Estats Units a l'estat de Missouri. Segons el cens del 2000 tenia 1.500 habitants.

## Demografia

Segons el cens del 2000, Garden City tenia 1.500 habitants, 595 habitatges, i 399 famílies. La densitat de població era de 334,8 habitants per km².
Dels 595 habitatges en un 35,5% hi vivien nens de menys de 18 anys, en un 53,3% hi vivien parelles casades, en un 10,3% dones solteres, i en un 32,8% no eren unitats familiars. En el 27,7% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,11.
Per edats la població es repartia de la següent manera: un 29,1% tenia menys de 18 anys, un 10,1% entre 18 i 24, un 30,3% entre 25 i 44, un 18,5% de 45 a 60 i un 11,9% 65 anys o més.
L'edat mediana era de 32 anys. Per cada 100 dones de 18 o més anys hi havia 86,8 homes.
La renda mediana per habitatge era de 37.461 $ i la renda mediana per família de 43.125 $. Els homes tenien una renda mediana de 31.848 $ mentre que les dones 20.486 $. La renda per capita de la població era de 19.695 $. Entorn del 7,7% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garden City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Garden City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Neuropatia òptica hereditària de Leber

La neuropatia òptica hereditària de Leber (NOHL) o, senzillament, neuropatia òptica de Leber és una degeneració hereditària mitocondrial (transmesa de la mare a la descendència) de les cèl·lules ganglionars de la retina i els seus axons que condueix a una pèrdua aguda o subaguda de la visió central; afecta principalment a homes adults joves. L'NOHL es transmet només a través de la mare, ja que es deu principalment a mutacions en el genoma mitocondrial (no nuclear), i només l'òvul aporta els mitocondris a l'embrió. L'NOHL sol ser degut a una de les tres mutacions puntuals de l'ADN mitocondrial (ADNm) patogen. Aquestes mutacions es troben a les posicions de nucleòtids 11778 G a A, 3460 G a A i 14484 T a C, respectivament en els gens de la subunitat ND4, ND1 i ND6 del complex I de la cadena de fosforilació oxidativa dels mitocondris. Els homes no poden transmetre la malaltia a la seva descendència.

## Referències

* ↑ «More evidence for non-maternal inheritance of mitochondrial DNA?». J. Med. Genet., vol. 42, 12, December 2005, pàg. 957–60. DOI: 10.1136/jmg.2005.033589. PMC: 1735965. PMID: 15923271.
# Estació de Ciutat Meridiana

Mapa Metro Línia 11 :
Ciutat Meridiana és una estació de la L11 del Metro de Barcelona situada sota el barri de Ciutat Meridiana al districte de Nou Barris de Barcelona i es va inaugurar el 2003 amb l'obertura de la línia.
Com a peculiaritat, com la L11 es tracta d'un metro lleuger l'estació només disposa d'una andana i una via, a més està situada 50 metres de profunditat, per això només es pot accidir a les andanes amb uns ascensors ràpids o una escala de 264 graons, fet que la va convertir en l'estació més profunda del metro de Barcelona entre 2003 i 2008 quan va ser superada per l'estació de Roquetes de la L3.
Metro de Barcelona :
| Procedència/Destinació | < | Línia | > | Procedència/Destinació |
| Trinitat Nova | Torre Baró - Vallbona | | Can Cuiàs | Can Cuiàs |

## Accessos

* Carrer del Pedraforca

## Vegeu també

* Línia 11 del metro de Barcelona
* Metro de Barcelona
* Xarxa ferroviària de Catalunya
# Paulo Teixeira Jorge

Paulo Teixeira Jorge (Benguela, 15 de maig de 1929 - Luanda, 25 de juny de 2010) va ser un polític d'Angola, diputat a l'Assemblea Nacional i Ministre de Relacions Esteriors d'Angola.

## Biografia

En 1956 va fer estudis universitaris de geofísica a Portugal, i a la Casa dos Estudantes do Império va contactar amb Agostinho Neto, Amílcar Cabral i Marcelino dos Santos per lluitar a favor de la independència de les colònies portugueses. Va fugir de Portugal en 1962 a causa de la repressió de la PIDE i quan Agostinho Neto va fundar el MPLA fou un dels encarregats de la diplomàcia.
Des de 1974, i amb suport d'Arménio Ferreira i Lúcio Lara, va establir canals de comunicació amb el Moviment de les Forces Armades arran la revolució dels clavells a Portugal, del que en sorgí un alto el foc amb el nou govern portuguès i una conferència a Mombasa entre les noves autoritats portugueses i els tres moviments reconeguts per l'Organització per a la Unitat Africana: MPLA, FNLA i UNITA, del que en sorgiria el tractat d'Alvor.
Un cop proclamada la independència d'Angola en fou nomenat ministre de relacions exteriors, càrrec que va ocupar fins 1984. Des del seu càrrec fou un dels artífex de l'ajut de Cuba al govern del MPLA, fonamental per lluitar contra UNITA en la Guerra Civil angolesa (Operació Carlota). En 1984 deixà el càrrec, però continuà com a diputat a l'Assemblea Nacional, governador de la província de Benguela i secretari del Buró Polític del MPLA.

## Referències

* ↑ Morreu Paulo Teixeira Jorge, Clube-K, 26 de juny de 2010
* ↑ Lewis, Anthony «Food Can Be a Struggle in Angola». nytimes.com, 24-01-1981 [Consulta: 6 febrer 2010].
* ↑ Angolan nationalist Paulo Teixeira Jorge dies, ANGOP, 25 de juny de 2010
* ↑ Fidel y Raúl honran la memoria de dirigente angolano, cubadebate, 2 de juliol de 2010
* ↑ Morreu Paulo Teixeira Jorge, avante.pt, 1 de juliol de 2010
# Renato Palumbo

Renato Palumbo (Montebelluna, 27 de juliol de 1963) és un director d'orquestra italià.
Va dedicar-se de jove a l'estudi de la música, inicialment al piano, però després al cant, a la composició i a la direcció d'orquestra. Amb setze anys debutà des del podi amb la Theresienmesse de Haydn.
L'any 1981 va debutar com a director d'òpera amb Il trovatore de Verdi, i poc després va començar la seva etapa com a director musical del teatre de l'òpera d'Istanbul. A poc a poc la seva carrera el va dur a dirigir en teatres d'òpera d'arreu del món. Fins al 1999 va ser, durant 9 anys, director musical del festival de Macau.
Entre 2006 i 2007 va ocupar el càrrec de director principal de la Deutsche Oper Berlin. Ha dirigit diverses òperes al Gran Teatre del Liceu de Barcelona.

## Referències

* ↑ «Renato Palumbo sul podio del Concerto per i 1600 anni di Venezia in diretta tv. “Giro il mondo, ma la mia vera casa è solo Montebelluna”» (en italià). Qdpnews.it (Quotidiano del Piave), 24-03-2021 [Consulta: 30 maig 2021]. «... il maestro Renato Palumbo, che a Montebelluna è nato nel 1963 ...»
* ↑ «Italian Conductor Renato Palumbo Named as New Music Director of Deutsche Oper Berlin» (en anglès). Opera News, 07-10-2005 [Consulta: 30 maig 2021]. «Palumbo will begin his tenure at the commencement of the 2006-07 season, the company announced yesterday.» Arxivat 2021-06-02 a Wayback Machine.
* ↑ «Deutsche Oper: Palumbo gibt auf» (en alemany). Der Tagesspiegel, 31-10-2007 [Consulta: 30 maig 2021]. «Runnicles tritt am 1. August 2009 für zunächst fünf Jahre die Nachfolge von Renato Palumbo an, der seinen Vertrag auf eigenen Wunsch vorzeitig zum 1. November 2007 aufgelöst hat.»

## Enllaços externs

* Web oficial de Renato Palumbo
* Facebook oficial de Renato Palumbo
# Ivànov (Iurovka)

Ivànov - Иванов (rus) - és un khútor del krai de Krasnodar, a Rússia. Es troba a la vora esquerra del riu Kuban. És a 27 km al nord d'Anapa i a 120 km a l'oest de Krasnodar.
Pertany al poble de Iurovka.
# César Efrain Gutiérrez

César Efrain Gutiérrez (la Ceiba, 7 de maig de 1954) fou un futbolista hondureny de la dècada de 1980.
Fou internacional amb la selecció de futbol d'Hondures amb la qual participà a la copa del Món de futbol de 1982.
A nivell de club destacà com a jugador de Pumas UNAH.
Fou entrenador de Pumas UNAH l'any 2000. També fou seleccionador nacional femení el 2010.

## Referències

* ↑ Porfirio Betancourt, Allan Anthony Costly, César Efraín Gutiérrez Arxivat 2013-02-18 at Archive.is - La Prensa (castellà)
* ↑ Efraín “Fayito” Gutiérrez: Estamos a un paso de salir del nivel amateur - La Tribuna (castellà)
* ↑ 1982 FIFA World Cup Spain Arxivat October 7, 2011, a Wayback Machine.
* ↑ César Efrain Gutiérrez Fitxa i estadístiques a la FIFA
* ↑ Sigue siendo su mayor duda Arxivat 2013-02-17 at Archive.is - El Heraldo (castellà)
* ↑ Desafíe a Ismael Arxivat 2013-09-28 a Wayback Machine. - La Prensa (castellà)
* ↑ Efraín “Fayito” Gutiérrez: Perdimos por respetuosos Arxivat 2013-02-17 at Archive.is - La Tribuna (castellà)
# Referèndum eslovè de juny de 2011

Tres referèndums van tindre lloc a Eslovènia el 5 de juny de 2011, l'anomenat súper referèndum del diumenge (eslovè: superreferendumska nedelja). Les preguntes consultades foren:
* sobre la reforma del sistema de pensions (la revisió proposada hauria elevat l'edat de jubilació als 65 anys, reduït la taxa de reemplaçament de les pensions i canviat la forma en què pensionistes eren capaços d'accedir als seus estalvis per la jubilació del segon pilar);
* sobre l'obertura dels arxius dels serveis secrets; i
* sobre les mesures destinades a lluitar contra el treball no declarat.
Les tres mesures van ser derrotades decisivament amb una participació mitjana.

## Referències

* ↑ «Parliament Rejects Opposition Motion to Dismiss Speaker». Slovenian Press Agency, 22-06-2011. Arxivat 2014-04-22 a Wayback Machine.
* ↑ http://www.ipe.com/news/imf-deems-slovenia-pension-reforms-insufficient_40793.php%5BEnllaç+no+actiu%5D
* ↑ derStandard.at. «Den Slowenen stehen härtere Zeiten bevor - Slowenien - derStandard.at " International». Derstandard.at. [Consulta: 5 desembre 2012].
# Enoch Hoag

Enoch Hoag (1856-?) fou cap dels caddos del 1913 al 1920, i era fill del cap Iesh (Jose Maria). Havia succeït al cap Whitebread (cap general caddo 1903-1912) el 1891 i fou cap de la seva banda fins al 1936. Va donar suport el caddo-lenape John Wilson en l'expansió de la Native American Church entre el seu poble.

## Referències

* ↑ «Enoch Hoag (1859-1929) - Find A Grave Memorial» (en anglès). [Consulta: 27 desembre 2021].